— 209 - 



det, at en bestemt Art er herskende paa et Sted, behøver aldeles 

 ikke at betyde, at denne Art er den bedst skikkede til at vokse 

 under de givne Kaar; dens Dominans er maaske blot en Følge af, 

 at den af en eller anden Grund er kommen først; og den vil 

 maaske efterhaanden blive trængt tilbage af andre, naar flere af 

 de Arter, som i det Hele taget kan vokse der, har indfundet sig. 



I Almindelighed kan man sige, at den Vegetation, der først 

 indfinder sig paa de ældre, dæmpede Klitter og der afløser den 

 oprindelige Hjælmeformation, er en Vegetation af mere eller mindre 

 xeromorfe Hemikryptofyter ; hvor Kaarene ikke er altfor ugunstige, 

 fortrænges denne Vegetation senere af Hedevegetationen, Forma- 

 tioner fortrinsvis af stedsegrønne, xeromorfe Ghamæfyter. 



Paa et Par Steder nord for Højen, hvor Havklitten gennem 

 en regelmæssigt skraanende Østside gik jevnt over i de indenfor 

 liggende Sletter og hvor Vegetationsforholdene derfor var lettere at 

 overskue, var Forholdet følgende; paa det ene Sted, nærmest 

 Højen, er Sletten opdyrket; paa det andet Sted, syd for Butteren, 

 er Sletten endnu dækket af Hedevegetationen, og jeg vil begynde 

 med at give en Skildring af Havklitvegetationens Overgang i Slet- 

 tens Vegetation paa dette Sted. Foruden de Arter, som foran er 

 nævnt som herskende paa Havklittens Østside, var her især Salix 

 repens kommen til, og det var den, der fysiognomisk prægede 

 Vegetationen. Fra Havklittens Kam ned over Sletten var Forholdet 

 følgende: 



1) Psamma-Forma tion. 



2) Psamma-Salix repens-Formation med forskellige Urter 

 og stedvis med lav Rosa pimpinellifolia som herskende Art. 



3) Salix repens + Thymus serpyllum -f- Sedum acre- 

 Formation især med Weingärtneria canescens, Lotus corni- 

 culatus, Viola canina, Festuca rubra, Galium verum, Agrostis 

 vulgaris, Armeria vulgaris, Hieracium pilosella, Hypochoeris 

 radicata, Campanula rotundifolia ; Sandet ses hist og her. 



4) Galluna vulgar is-f-Empetrum nigrum + Salix repensa- 

 Thymus serpyllum-For mation; Tuer og Puder af 

 Ghamæfyter kun delvis sammenflydende; mellem dem Pletter 

 med Sedum acre, Agrostis vulgaris, Festuca rubra, Lotus corni- 

 culatus, Careæ arenaria og Galium verum. 



5) Galluna 4- Erica-Formationen, der i forskellige Afskyg- 

 ninger dækker Sletten. 



